સ્થાનિક સ્વરાજ્યની ચૂંટણીઓમાં પરિણામોએ એવી પરિસ્થિતી સર્જી છેકે, ૪ જિલ્લા પંચાયત અને ૧૬ તાલુકા પંચાયતમાં અપક્ષ જ ભાજપ કે કોંગ્રેસમાંથી કોઇ એકને સત્તાના સિહાસને બિરાજવામાં મહત્વની ભૂમિકા નક્કી કરશે.દેવભૂમિ દ્વારકા ,ગીર સોમનાથ, ભરૃચ અને નર્મદા જિલ્લા પંચાયત ભાજપ કોંગ્રેસને સરખી બેઠકો મળી છે પરિણામે અપક્ષો પર જ દારોમદાર છે. ૧૬ તાલુકા પંચાયતોમાં પણ કઇંક આવી જ સ્થિતી છે. હવે સત્તા હાંસલ કરવા માટે ભાજપ-કોંગ્રેસે અત્યારથી અપક્ષોની ખરીદી કરવા તડજોડની રાજનિતી રમી છે. અપક્ષોને બંન્ને રાજ્કીય પક્ષો તરફથી ભરપૂર ઓફરો કરવામાં આવી રહી છે.